ઇંગ્લેન્ડ સામેની મેચમાં શાનદાર વિજય અને હરભજન સિંહના સુંદર પુનરાગમને એક પ્રશ્ન ખડો કર્યો છે કે , ઓસ્ટ્રેલિયા સામેની મેચમાં કઇ જોડી સાચા અર્થમાં સફળ પુરવાર થશે . ઓસ્ટ્રેલિયાએ તેની બંને લીગ મેચમાં શાનદાર પ્રદર્શન કરી આયર્લેન્ડ અને વેસ્ટ ઇન્ડિઝ સામે વિજય મેળવ્યો હતો . ભારતના સુકાની મહેન્દ્ર સિંહ ધોનીએ સ્પષ્ટ સુચન આપ્યું છે કે તે પાંચ બોલર્સ સાથે મેદાન પર ઉતરશે . જેના કારણે એક બેસ્ટમેનને પડતો મુકવામાં આવશે . બની શકે કદાચ એ બેટ્સમેન વિરેન્દ્ર સેહવાગ હોય અથવા તો યુવરાજ સિંહ હોય . ધોનીએ કહ્યું છે કે આ એક અઘરો નિર્ણય બની રહેશે . જો કે , ઇંગ્લેન્ડ સામેની મેચ પાંચ બોલર્સની રણનીતિથી ભારત જીત્યું હતું . હવે જોવાનું એ રહ્યું કે સુકાની ધોની કયા પ્રકારનું બોલિંગ કોમ્બિનેશન ઓસ્ટ્રેલિયા સામેની સુપર - 8 મેચમાં અપનાવે છે . તે ત્રણ સ્પિનર્સ કે પછી ત્રણ ઝડપી બોલરનું ફોર્મેટ ઓસ્ટ્રેલિયા સામે અપનાવે છે કે કેમ તે રસપ્રદ વાત ક્રિકેટ રસીકો માટે બની રહેશે . હાલના ફોર્મ અંગે વાત કરવામાં આવે તો , ઝહીર ખાનની સરખામણીએ બાલાજી નિર્જીવ પીચ પર સારો બોલર સાબિત થશે , કારણ કે વૈવિધ્યપૂર્ણ બોલ ફેંકવા માટેની કુશળતાં બાલાજીમાં છે . ઓસ્ટ્રેલિયાના બે બેટ્સમેન ડેવિડ વોર્નર અને માઇક હસી મત્ત્વના બેટ્સમેન છે . હાલ બન્ને બેટ્સમેન ફોર્મમાં છે ત્યારે હરભજન સિંહને ટીમમાં સમાવવો જરૂરી છે , કારણ કે બન્ને ડાબોડી બેટ્સમેન વિરુદ્ધ હરભજનનું પ્રદર્શન શાનદાર રહ્યું છે . ઇંગ્લેન્ડ સામેની મેચમાં ટીમમાંથી બહાર રહેલા આર અશ્વિનનો ટીમમાં સમાવેશ થઇ શકે છે . આ ઉપરાંત ઇરફાન પઠાણ પણ શ્રેષ્ઠ પ્રદર્શન કરી રહ્યો છે .